
Аннотация: Мазкур мақолада Бухоро амирлиги даврида Самарқандда маданий ҳаёт илм-фан 
ривожланиши ёритилган. Шунингдек масжид ва мадрасалар фаолияти хақида маълумот 
берилади. Мадрасаларда ўқитилган дарсликлар ва ўқитиш тизими таҳлил қилинган. 

Бухоро амирлиги даврида Самарқандда илм-фан ривожланишдан тӱхтамади, шаҳар 
амирликнинг йирик маданий маркази сифатида мавқеини сақлаб қолди. 


ХІХ аср биринчи ярмида Самарканд шаҳри аҳолисининг қарашлари ва маданий ҳам ижтимоий 
ҳаётига муҳим таъсир ўтказа олган илм ва фан вакиллари, зиёлилар қатлами анъанавий таълим 
масканлари ҳисобланган мактаб ва мадрасаларда тарбияланган. Самарқанд ва унинг 
атрофларидаги ҳудудларда 155 та масжид ва 22 та мадраса фаолият олиб борган. Мазкур 
муассасалар ҳалқни ислом ақидалари ва тушунчалари ҳамда ҳукмрон синф манфаатларига мос 
ғоялар асосида тарбияловчи масканлар эди. Яъни, бир сўз билан айтганда мазкур диний ва 
маориф масканлари жамиятда ислом аҳкомлари ва дин вакиллари орқали ҳукмрон доираларни 
ўз ҳукмларини аҳоли орасида мустаҳкамлаш қуроли сифатида фаолият юритиб борар эдилар. 


ХІХ аср биринчи ярми давомида дин вакиллари тазйиқи ва дастлаб амир Хайдар, кейинчалик 
амир Насрулло даврида Уз даврининг илғор кишилари шоира Нодира, Бухоро мадрасаси 
мударриси Хожибой, Қози Абусаид Самарқандий, бойсунлик мударрис Худойберди, 
гиждувонлик мударрис Фозил ва бошқалар қатл этилган. 


Самарқанд вилояти ва шаҳар ҳудудида анъанавий мадраса, қорихона, хонақо ва 
далойилхоналар каби таълим масканлари бӱлиб, улар ёшлар ва катта авлод вакиллари 
маънавияти ва ахлоқий тарбиясини оширувчи масканлар вазифасини бажарган. 


Мадрасаларда дунёвий илмлардан кўра, диний илмларга, хусусан шариат ақидаларига кенг 
ўрин берила борди. Ислом асосларини, шариатни, фиқҳни билишнинг ўзи етарли, деган 
чекланган қараш мадрасаларда ҳам ўрин ола бошлайди. Схоластика, китобийлик, мутассиблик 
кучаяди, таълим тизимида турғунлик, айтиш мумкинки, сукутлик (регресс) тамойили етакчилик 
килади'. Самарканд мадарсалари фаолиятида ҳам юқорида келтирилган вазият ҳукм сурган. 


Самарқандда ХІХ асрда фаолият юритган мадрасалар биноларининг аксарияти ХУ-ХУШ 
асрларда бунёд этилган. Мадрасалар таъминоти йирик вақф мулклари ҳисобидан амалга 
оширилган. Масалан, Самарқанддаги Шердор ва Тиллакори мадрасалари вакфлардан йилига 
7600 сўм даромад олинган“. 


Самарқанд мадрасалари давлат ҳисобидан ташкил этилган бўлмаса-да, уларнинг фаолиятини 


1 Узбек педагогикаси антологияси (11 жилд). – Тошкент: “Ўқитувчи”, 1999. – Б. 9. 
* Исмаилова Д.А. Роль и место ислама в общественно-политической жизни народов Туркестана (конец ХІХ – начало 
ХХ вв.). Автореф. дис. ... канд. ист. наук. — Ташкент, 2006. – С. 14. 

назорат қилиш, бошқариш ва таъминлашни мустаҳкам механизми мавжуд бўлган. Бу тизим 
асрлар давомида такомиллашиб борган. Бироқ, ХІХ аср шароитида таълим масканлари 
фаолиятини назорат қилиш бўйича шаклланган механизм жамият ва давр талабига жавоб 
бермай қолган эди. 


Мадрасалар назорати мусулмон диний ҳокимият вакиллари – Шайх ул-ислом ва қозилар 
томонидан амалга оширилган. Махсус – хўжалик ишлари бўйича назорат аъламиён ва 
мутаваллибоши (бош мутаваллий) зиммаларига юклатилган. Аъламиён ҳукумат томонидан 
тайинланиб, пойтахт ва вилоятларда жойлашган мадрасаларнинг ўқув ва моддий томонларини 
назорат қилган ҳамда хон ғазнасидан белгиланган маош олган. Бу лавозим амирлик ва 
хонликларда бўлган. Мутаваллибоши ҳоким қароргоҳи бўлган ҳар бир шаҳарда жорий этилиб, 
туманлардаги мутаваллийлар фаолиятини назорат қилиш унинг зиммасига юклатилган. Ҳар бир 
мутаваллийга тасарруфидаги вақф мулкларидан тушган даромаднинг 10/1 қисми маош 
сифатида ажратилган”. 


Мадраса бошлиғи сифатида барча фанлар укитилишини назорат қилувчи мударрис 
тайинланган. Мударрис юқори босқич талабаларига ва унинг бошчилигида ёрдамчи- 
муқаррирлар қуйи босқич талабаларига дарс берганлар. Мударрис фақат мадрасадаги ўқув 
жараёнига масъул бўлиб, вақф мулкларининг бошқарувига аралашиш ваколатига эга бўлмай, 
фақат мадраса эҳтиёжлари ҳақида мутаваллийга ахборот бериши мумкин эди. 


Укув дастурлар асосини ислом ҳуқуқшунослиги, араб тили грамматикаси ташкил қилган. 
Фанларнинг кўп қисми диний билимлардан иборат бўлиб, фалсафа, геометрия, математика, 
география, тиббиёт, кимё каби фанлар ҳам ўқитилган”. Е.Н.Павловский маълумотига кўра 
мадрасаларда тарих, физика, табиат фанларидан қисқа ва умумий маълумотлар ҳам берилган. 


Урта Осиё мадрасаларининг ўқув дастурлари асосан ўрта асрларда шаклланган эди. 
Машғулотлар олиб боришга мўлжалланган адабиётлар ислом оламининг кӱп асрлик 
маданиятини ўзида акс эттирар эди. Мисол учун, “Шамсия” (формал мантиқ китоби) ва унга 
шарҳлар – ХШ асрда, “Ақоид” – мусулмон дин ақидаларини баён этувчи китоб – ХП асрда, 
“Мантиқ Тахзиб” – мазмунида юнон фалсафасининг арабча талқинини ўзида мужассам этувчи 
диалектика китоби — ХУІ асрда, Шариат – Қуръон ва муқаддас ривоятлар асосида баён 
қилинган диний, фуқаролик, жиноий ва бошқа давлат, жамият қонун қоидалари ҳамда хусусий 
ахлоқ меъёрлари тўплами УШ-[Х асрларда тузилган’. 


Мактаблар ва умуман, таълим муассасаларининг ички ва ташки муҳити амирлик, жумладан 
Самарқанд вилояти ва шаҳри аҳолисининг ижтимоий ҳаёти ва турмушига хос эди. Яъни, 
асарлар давомида фаолият юритаётган таълим масканлари аввало ислом дини ақидалари ва 
аҳоли турмуш-тарзининг жиҳатларини ўзида мужассам этиб борган. Натижада жамиятда 
кечаётган илғор ривожланиш ҳодисалари, барқарор сиёсий муҳит ва ўзаро урушлар барчаси 
таълим муассасалари фаолиятида ўз аксини топиб бораверган. 


Кенг аҳоли дунёқараши ва маданий тушунчалари, албатта, таълим орқали шаклланади. Шу 
сабабли, Самарқанд аҳолисини, бинобарин, бутун амирлик аҳолисининг дунёқараши таълим 
масканларида берилган илм асосида шаклланган. Манбалар таҳлили асосида таълим 
дастурларини асосий қисмини ислом дини билан боғлиқ илмлар ташкил этишини аниқлаш 
билан биргаликда таъкидлаш мумкинки, аҳоли дунёқарашининг асосини ислом доирасида 
тушунча ва илмлар ташкил этган. Албатта, баъзи ҳолларда чет таълим муассасаларида ёки ўз 


3 Ирискулов О.Ж. ХІХ асрда Самарқанд маданий ҳаёти // Тафаккур. - Тошкент, 2018. - № 3. - Б.90-91. 
Ы Керенский Ф.М. Медресе Туркестанского края // Туркестанский сборник. Том 418. – Ташкент, 1907. – С. 6. 
° Мухиддинов, С. И. (2018). ТУРКИСТОНДА АНЪАНАВИЙ ВА МОДЕРН МАОРИФ ТАРИХШУНОСЛИГИ. Іп Молодой 
исследователь: вызовы и перспективы (рр. 475-479). 

Ирискулов О.Ж. Традиционная система образования в культурной жизни Самарканда во второй половине ХІХ 
века // Вестник Таджикского педагогического института (г. Панжикент), 2019. - № 1.- С.278-282. 
? Бендриков К.Е. Очерки по истории народного образования в Туркестане 1865-1924 гг.- Москва: «Наука», 1960. — 
С. 53-54. 

интилишлари натижасида дунёвий билимларни эгаллаган шахслар мавжуд эди. Лекин, бу 
айрим ҳолатлар бўлиб, умумий хулосалар бериш имконини бермайди. 


Лекин шунга қарамасдан, кўпгина иқтидорли талабалар Абдурахмон Жомеъ, Хожа Хофиз 
Шерозий, Алишер Навоий, Фузулий, Мирза Бедил ва бошқа шу каби буюк алломалар 
асарларига қизиқиш билан ёндашганлар. Ўз даврида бу каби талабалар қаторида Шавқий 
Каттақурғоний, Мужрим Обид, мулла Қурбонжон Хиромий, Музтари Мирий ва бошкалар 
бўлишган. Улар ўзларининг ижодларида буюк алломалар асарларидаги фикрларни акс 
эттиришга ҳаракат қилганлар. ХІХ аср биринчи ярмида Самарқандда Абдурахмон ибн 
Мухаммад Латиф Мустажир Самарқандий каби тарихчи олимлар ҳам яшаб ижод қилган. 


Амирликда, шу жумладан, Самарқанд шаҳрида ҳам билимларни энг яхши тарқатувчиси бўлган 
китоб нашр этиш иши яхши йўлга қўйилмаган эди. Илмли бўлган, китоб қадрини билган 
шахслар томонидан шахсий коллекцияларда китоблар сакланган. Ундан ташқари, мазкур тоифа 
кишилари китобларни қайта кўчиртириш ишларини ҳам ташкил этганлар. 


Таъкидлаш жоизки, ХІХ асрда Самарқанд Алишер Навоий асарларини тарғиботида муҳим роль 
уйнаган. Мисол учун, 1824-1825 йилларда ҳаттот Мир Абдулхай шоирнинг “Хазинаи ул- 


маоний” асарини шарқона услубда қайта кўчирган. Яна бир ҳаттот мулла Муқимхон 1849-1850 
йилларда усталик билан унинг “Хамса”сини қайта кўчирган”. 


Навоийнинг “Махбубул қулуб”, “Чаҳор девон” каби дунёга машҳур, ўзбек адабиётининг 
дурдона асарлари ҳам ХІХ аср биринчи ярмида қайта кўчирилиб, кенг ўқувчилар орасида 
тарқатилган эди. Ундан ташқари, Машраб, Хувайдо, Сайкалий, Шавқий, Амири Ғоибий ва 
бошқа шу каби машҳур адабиёт намоёндаларининг асарлари қайта кўчирилган ва ўқувчилар 
орасида тарқалганлиги ҳақида маълумотларни ҳам учратиш мумкин“. 


ХІХ аср биринчи ярмида нодир қулёзмаларни тўплаш ва қайта кўчириш ишлари ҳам кенг 
ривожланган. Ҳаттот Абдужаббор Найман Самарқандий Абу Ханифанинг “Ал фиқх ал-акбар” 
(Катта ҳуқуқшунослик) асарини, мулла Абулфайз Самарқандий Мирза Қурбон Хиромийнинг 
“Чор дарвеш” достонини қайта кўчирдилар. Илғор фикрловчи ҳаттотлардан мулла Мирза 
Мухаммад Охун ибн Один Мухаммад Самарқандий, мулла Сайид Абдулвахоб Самарқандий. 
Мухаммад Нуриддин ибн Мухаммад. Олим Самарқандий, Мухаммад Рофеъ ибн Шайх 
Мухаммад Солиҳ Самарқандий, Мухаммад Юсуф Самарқандий, Мухаммад Ёқуб 
Самаркандийларни номини келтириш мумкин 


Албатта, юқорида келтирилган маълумотлар Самарқандда илм-фан соҳасида қилинаётган катта 
ишлардан дарак беради. Лекин, ХІХ аср ўрталарида Самарқанд шаҳрида мавжуд таълим 
масканлари ва уларда таълим олаётган ёшлар сонига нисбатан мазкур ишлар хажман кичик эди. 
Яъни, айтиш мумкинки, мадрасаларда таълим олувчилар учун замонавий билимлар мажмуини, 
ўтмиш аждодлар илмий меросини ўзида акс этувчи адабиётлар етишмаслиги муаммоси мавжуд 
Эди. 

